कार्ल फ्राइडरिच गस - Wikipedia

# कार्ल फ्राइडरिच गस

### विकिपिडिया नं

योहान कार्ल फ्राइडरिच गःस
कार्ल फ्राइडरिच गस, क्रिस्टियन अल्ब्रेश्ट जेन्सेननं देकादिगु किपा
बुगु | अप्रिल ३०, १७७७ ब्राउन्स्क्वीग, जर्मनी
मदुगु | फेब्रुवरी २३, १८५५ गट्टिन्गेन, ह्यानोभर, जर्मनी
थाय्-बाय् | जर्मनी
दे | जर्मनी
ज्यायागु ख्य: | गणित व भौतिकशास्त्र
स्वापु दुगु गुथि/ज्यास: | ज्योर्ज-अगस्ट-विश्वविद्यालय
आल्मा मेटर | हेल्म्स्टेड्ट विश्वविद्यालय
डक्टोरल एड्भाइजर | योहान फ्रायड्रिच फाफ

विद्यावारिधी विद्यार्थी

फ्रायडरिच बेसेल
क्रिस्टोफर गुडरम्यान
क्रिस्टियन लड्विग गेर्लिंग
रिचार्ड देदेकाइन्ड
योहान एन्के
योहान लिस्टिङ
ज्यो‍ज फ्राइडरिच बर्नहार्ड रीम्यान

नांजागु ज्याखं | ल्याखँ सिद्धान्त द गसियन चुम्बकत्व
ब्वेछिंगु सिरपा | कोप्ली मेडल (१८३८)

योलान कार्ल फ्राइडरिच गःस वा Gauß (listen (help·info); ल्याटिन भाषाय् कारोलस फ्रायड्रिकस गःस (अप्रिल ३० १७७७ – फेब्रुवरी २३ १८५५) छम्ह जर्मन गणितिज्ञ व वैज्ञानिक ख। वेक छम्ह अद्भूत विद्वान मनु ख। वेकलं यक्व ख्यले येक्व योगदान बियादीगु दु, दसु- ल्याखँ सिद्धान्त, गणितिय एनालाइसिस, डिफरेन्सियल रेखाशास्त्र, जीयोडेसी, इलेक्ट्रोस्ट्याटिक्स, खगोलशास्त्र, व अप्टिक्स आदि। वेकयात गब्लें-गब्लें "गणितया राजकुमार" व "परापूर्वकाल निसेंयाम्ह दक्ले तधंम्ह गणितिज्ञ" धका नं हनि। गसया प्रभाव गणित व विज्ञानया यक्व ख्यले खंगु दु। वेकयात इतिहासया दक्ले प्रभावशाली गणितिज्ञया कथं नं काय्‌यु या।

गस छम्ह मचा प्रोडिजी ख। वेकया मचाबिलेया हे यक्व विद्वताया बाखँ दु। वेकलं थगु न्हापांगु तधंगु गणितिय मालेज्या "टीनएज"य् हे यानादिल। वेकलं दिस्क्विसितियोनेस् अरिथ्मेतिके, वेकयागु म्याग्नस ओपस, २१ दंय् १७९८य् च्वयादिल, तर १८०१ तक्क थुकिगु ध्वाय्‌ज्या मजु। थ्व ज्यां ल्याखँ सिद्धान्तयात विषयया कथलं स्थापित याय्‌त व थुकियात आयागु अवस्थाय् हय्‌त जग तगु खने दु।

Retrieved from "http://new.wikipedia.org../../../%E0%A4%95/%E0%A4%BE/%E0%A4%B0/%E0%A4%95%E0%A4%BE%E0%A4%B0%E0%A5%8D%E0%A4%B2_%E0%A4%AB%E0%A5%8D%E0%A4%B0%E0%A4%BE%E0%A4%87%E0%A4%A1%E0%A4%B0%E0%A4%BF%E0%A4%9A_%E0%A4%97%E0%A4%B8.html"

पुचतः: जीवनी | गणितिज्ञ

##### Views

- Article
- खँलाबँला
- Current revision

##### मालादिसं